b'\n_START_ARTICLE_\nOrkestrirana objektivna redukcija\n_START_PARAGRAPH_\nOrkestrirana objektivna redukcija (Orchestrated objective reduction; Orch-OR) je hipoteza po kojoj svijest u mozgu nastaje zbog procesa unutar samih neurona, a ne zbog poveznica me\xc4\x91u neuronima (konvencionalno vjerovanje). Mehanizam je proces kvantne fizike zvan objektivna redukcija, kojim upravljakju Mikrotubuli. Na hipotezu utje\xc4\x8du nera\xc4\x8dunivi faktori ugra\xc4\x91eni u prostornovremensku geometriju. Hipotezu je prvi postavio teoretski fizi\xc4\x8dar Roger Penrose ranih 1990-ih, zajedno s anestezijologom i psihologom Stuartom Hameroffom.\n_START_SECTION_\nPregled\n_START_PARAGRAPH_\nHipoteza ka\xc5\xbee kako svijest proizlazi iz dubljih aktivnosti finijih razmjera na kvantnoj razini unutar stanica, Prete\xc5\xbeno neurona. Hipoteza povezuje pristupe molekularne biologije, neuroznanosti, kvantne fizike, farmakologije, filozofije, kvantnog ra\xc4\x8dunalstva i budu\xc4\x87e teorije gravitizirane kvantne mehanike._NEWLINE__NEWLINE_Dok obi\xc4\x8dne teorije tvrde kako svijest nastaje pove\xc4\x87anjem slo\xc5\xbeenosti ra\xc4\x8duna koje izvodi kora velikog mozga, Orch-OR ka\xc5\xbee kako je svijest bazirana na neizra\xc4\x8dunjivom kvantnom procesiranju podataka, koje izvode kubiti na mikrotubulima, a taj se proces znatno poja\xc4\x8dava u neuronu. Kubiti rade po principu osciliraju\xc4\x87ih dipola koji stvaraju suprapozicionirane rezonantne prstene u spiralnim putovima u jedini\xc4\x8dnim \xc4\x87elijama mikrotubula. Oscilacije su ili elektri\xc4\x8dne, zbog odvajanja naboja radi djelovanja Londonovih sila, ili magnetske, zbog elektronskih i nuklearnih spinova, u frekvencijskom rasponu od nekoliko kiloherca do gigaherca.'